“Для таго каб праект быў рэалізаваны найбольш поўна і паспяхова, кіраванне ім даручана прафесару Мінскага гарадскога інстытута развіцця адукацыі Валянціне Ула-дзіміраўне Буткевіч, — тлумачыць Лілія Вацлаваўна. — Увогуле, першы год работы па рэалізацыі інавацыйнага праекта быў прысвечаны ўдасканаленню і пашырэнню форм маладзёжнага руху праваахоўнай накіраванасці, а таксама актывізацыі работы клуба “Юных памочнікаў міліцыі”. Прыемна, што падчас работы над праектам мы змаглі згуртаваць самых ініцыятыўных, самастойных вучняў. Нездарма менавіта гэтыя дзеці працуюць і ў савеце старшакласнікаў, і ў савеце дзяжурных камандзіраў, а таксама ў валанцёрскім атрадзе “Міласэрнасць”.